Авторлығы раҫланған иң тәүгеләрҙән иҫәпләнгән ҡаҙаҡ халыҡ ауыҙ-тел ижады әҫәрҙәре XV быуатҡа ҡарай. XVI—XVII быуаттарҙа легендар Асан-Ҡайғы, Доспамбет , Шалҡаҙы аҡындарҙың, шулай уҡ киҫкен сәйәси шиғырҙар авторы Бохар йырау Ҡалҡаманов ижадтары киң танылған була. Ҡаҙағстанда аҡындар араһында шиғри-поэтик бәйгеләрxa0— әйтештәр традицияһы барлыҡҡа килә. Фәлсәфәүи фекерләүгә ҡоролған толғау, арнау-бағышлыуҙар һ.б. йыр жанрҙары айырылып сыға башлаған. XVIII—XIX быуаттарҙа Мәхәмбәт Үтәмисов Шәрнияз Жарылғасов, Сөйөнбай Аронов кеүек ҡаҙаҡ аҡындары ижадында яңы темаxa0— байҙар һәм бейҙәргә ҡаршы көрәшкә саҡырыу барлыҡҡа килә. Шул уҡ ваҡытта, Дулат Бабатаев, Шортанбай Ҡанаев, Морат Монкеев үҙ ижадтарында патриархаль ҡоролошто һәм динде идеяллаштырған үткән заманды данлап, консерватив йүнәлеште сағылдыралар. xix быуаттың икенсе яртыһында ижад итеүсе аҡындарxa0— Биржан Ҡужағолов, Асет Найманбаев, Сара Тастанбәкова, Жамбыл Жабай һ. б.xa0— әйтеште йәмәғәтселек фекерен еткереү рәүешендә ҡулланып, социаль ғәҙеллекте яҡлайҙар.